《张周倚下第作此唁之》
宋代·李流谦

将军百战摧骄虏，向来射石如射虎。分封不得一丸土，晚岁功名成梦语。

古来志士穷者多，唾壶击碎奈命何。平生道力轻群魔，巨舰岂肯摇微波。

大千与我俱幻尔，是中无处容悲喜。西方仙人不可诋，破除忧患正须此。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。